Mohammad Fahim Dashty

Mohammad Fahim Dashty (død 4. eller 5. september 2021 i provinsen Panjshir i Afghanistan) var en afghansk journalist, politiker og militær. I 2021 tjente han som talsmann for Afghanistans nasjonale motstandsfront under kampene i Panjshirdalen i august-september.

Biografi
Dashty var nevøen til den afghanske politikeren Abdullah Abdullah, og en nær medarbeider til familien til lederen av den tidligere Nordalliansen, Ahmad Shah Massoud. Han var sammen med Massoud da sistnevnte ble drept ved en selvmordsbombing den 9. september 2001.

Etter USAs invasjon av Afghanistan grunnla han en avis med base i Kabul og ble kjent for å støtte journalister og gå inn for ytringsfrihet i Afghanistan.

I 2021, etter at Taliban hadde overtatt makten i Afghanistan, sluttet Dashty seg til Afghanistans nasjonale motstandsfront som talsperson. Han var en av de viktigste informasjonskildene i Panjshir-dalen da Taliban presset på, og kom med sine uttalelser på Twitter.  

Den 4. eller 5. september 2021 ble Dashty drept i kamp under Taliban-offensiven i Panjshir. Hans død ble bekreftet av vennen Noor Rahman Akhlaqi på Facebook så vel som andre kilder. Taliban hevdet at han hadde dødd da de hadde avansert mot Bazarak, hovedstaden i Panjshir-provinsen.

Referanser

Afghanske journalister
Afghanske politikere
Personer etter føde- eller oppvekststed i Afghanistan